San Rafael de Velaskas

San Rafael de Velaskas () arba San Rafaelis (San Rafael) – miestas rytų Bolivijoje, Chosė Migelio de Velasko provincijoje Santa Kruso departamente, San Rafaelio savivaldybės sostinė. Mieste yra išlikęs jėzuitų misijos ansamblis. Kartu su Santa Ana de Velasku, San Migel de Velasku, San Chavjeru, Konsepsjonu ir San Chosė de Čikitosu miestas yra įtrauktas į UNESCO pasaulio paveldo sąrašą kaip Čikitanijos jėzuitų misijos.Čikitanijos jėzuitų misijos. UNESCO pasaulio paveldas 

 Istorija 
1696 m. jėzuitų vienuoliai Juan Bautista Zea ir Francisco Hervás įkūrė San Rafaelio misiją,Geoffrey A. P. Groesbeck Trumpa čikitų jėzuitų misijos istorija  kuri buvo antroji jėzuitų misija Bolivijoje. Misija buvo įkurta ant Guabiso () upės, Paragvajaus intako, kranto, nes pastarąja upe galima susiekti su kitomis Paragvajaus misijoms.San Rafaelis Arkangelas. San Ignasijaus vyskupija  San Rafaelio savivaldybė, Velasko provincijos gidas , 70-77 psl.  Iš pradžių San Rafaelis turėjo 1371 gyventojų, kurių skaičius per keletą metų skaičius ženkliai išaugo. 1701 m. misija buvo perkelta į kitą vietą. 1719 m. gegužės 4 d. kilęs gaisras misiją sunaikino. 1721 m. ji buvo padalinta ir įkurta San Migelio misija. Bažnyčią pastatė šveicarų jėzuitas, muzikantas ir architektas Martin Schmid 1749–1753 m.San Rafaelis. Santa Kruso departamento prefektūra  

1972 m. architektas Hans Roth restauravo San Rafaelio bažnyčią, finansavus Austrijos katalikams ir Šveicarijos vyriausybei. 1990 m. miestas kartu su 5 kitomis misijomis buvo įtrauktas į UNESCO pasaulio paveldo sąrašą.

 Padėtis 
San Rafael de Velaskas nutolęs 544 km į šiaurės rytus nuo departamento sostinės Santa Kruso ir 72 km į pietryčius nuo provincijos sostinės San Ignasijo de Velasko.

 Architektūros paminklai ir paveldas 

 San Rafaelio bažnyčia
 San Rafaelio lagūna
 Misionierių aikštė
 Namai Cuartel de los Indígenas
 Santa Barbaros rančia

 Kita informacija 
Čikitanijos jėzuitų misijos

 Miesto šventės 
 Miesto globėjo Šv. Rafaelio (Rapolo) diena – spalio 24 d.  Šventė trunka 3 dienas, kurių metu vyksta religinės apeigos, mišios, taip pat ir įvairios mugės: amatų, maisto. Vyksta tradiciniai šokiai, eitynės, groja vietinės (indėnų) muzikos grupės.

 Šaltiniai 

 Nuorodos 
 Aprašymas jėzuitų misijos (pasaulio paveldo sąrašas) su nuotraukomis ir informacija  (anglų k.)
 Čikitanija: San Rafaelio misija. Nuotraukos

Kategorija:Bolivijos miestai